Държавен вестник, бр. 46, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  46
на проекти. За всеки отчет се определят и 
резервни оценители.
(2) При определянето на независимите 
оценители не се допуска наличие на обстоя­
телствата, посочени в чл. 67, ал. 2.
(3) Един независим оценител може да 
оценява не повече от осем отчета на проекти 
в рамките на една календарна година.
(4) Независимите оценители са анонимни 
за колектива на проекта, както и за всички 
лица с изключение на членовете и секретаря 
на съответната постоянна научно-експертна 
комисия.
Чл. 96. (1) Секретарят на постоянната 
научно-експертна комисия изпраща до не­
зависимите оценители:
1. уведомление за избора;
2. подробни указания за правилата и 
критериите за оценяване на изпълнението 
на проектите;
3. връзка към страниците по чл. 90, ал. 1 
и към научните и финансовите отчети по 
проектите, които ще оценяват.
(2) В срок, определен в правилата по 
чл. 88, ал. 1, независимите оценители:
1. оценяват и мотивират оценките си за 
постигнатите научни резултати и изпълнение­
то на проекта въз основа на информацията в 
научния отчет и публикуваните или приетите 
за печат научни публикации съгласно чл. 94;
2. изразяват становище за съответствие 
на финансовите разходи с условията на до­
говора и с финансовия план, като отчитат 
направените в тях промени, ако има такива;
3. за проекти, оценени с оценка „задово­
лителен“, изразяват становище дали проектът 
има потенциал да бъде продължен за след­
ващия етап и с каква част да бъде намалена 
предвидената сума по договора за следващия 
етап на проекта;
4. при междинно отчитане може да пре­
поръчат промени в работна програма или 
финансов план за следващия етап на проекта.
Чл. 97. (1) Финансовите отчети на проек­
тите се проверяват за допустимост за разход­
ваните средства от одитор – експерт-счето­
водител. Начинът за определяне на одитор 
се указва в Насоките за кандидатстване в 
конкурса.
(2) При установяване на несъответствие 
или при необходимост от допълнителни 
разяснения одиторът информира писмено 
ръководителя на научния колектив и ръко­
водителя на базовата организация, които 
могат да представят допълнителни разясне­
ния и/или документи в срок до 14 дни след 
получаване на писмото.
(3) Одиторът изготвя мотивиран доклад 
до управителя на Фонда и до съответната 
постоянна научно-експертна комисия, в 
който дава оценка за направените разходи. 
При установяване на неизразходвани, израз­
ходвани в нарушение на финансовия план 
и/или неправомерно изразходвани средства 
определя размера на одобрените разходи и 
на средствата, подлежащи на прехвърляне за 
следващ етап или на възстановяване.
(4) Фондът не може да изисква възстано­
вяване на други средства с изключение на 
средствата, подлежащи на възстановяване 
съгласно ал. 3, или в случай на незадоволи­
телна оценка след решение на изпълнителния 
съвет по чл. 101, ал. 4.
Чл. 98. (1) След постъпване на оценки­
те по чл. 96, ал. 2 и на доклада по чл. 97, 
ал. 3 за всеки отчетен проект постоянната 
научно-експертна комисия установява съ­
ответствието на индивидуалните оценки с 
критериите за оценяване на изпълнението 
на проектите и при липса на съответствие 
уведомява оценителя да коригира несъответ­
ствието в едноседмичен срок от получаване 
на уведомлението.
(2) Постоянната научно-експертна коми­
сия разглежда доклада по чл. 97, ал. 3 и при 
необходимост изисква от одитора разяснения 
по направените констатации.
(3) На основание индивидуалните оценки 
на независимите оценители постоянната 
научно-експертна комисия предлага на из­
пълнителния съвет решение за обща научна 
оценка на всеки проект, отчитайки крите­
риите по чл. 94, ал. 1.
(4) Постоянната научно-експертна коми­
сия представя на изпълнителния съвет доклад 
за приемане на общите научни оценки за 
всеки проект и предложение за окончателен 
размер на одобрените разходи по проекта.
(5) Ако при приключване на проекта 
окончателният размер на одобрените раз­
ходи по ал. 4 е по-малък от получените, в 
доклада по ал. 4 се определя и размерът на 
средствата, подлежащи на възстановяване, 
както и сумата, възстановена на Фонда при 
условията и по реда на чл. 91, ал. 7.
Чл. 99. (1) Изпълнителният съвет разглеж­
да доклада по чл. 98, ал. 4 на съответната 
постоянна научно-експертна комисия и за 
всеки проект приема решение, с което: